ΚΟΙΝΗ ΘΕΣΗ (ΕΚ) αριθ. 10/94 η οποία καθορίστηκε από το Συμβούλιο στις 4 Μαρτίου 1994 για τη δέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . περί της προστασίας των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης (94/C 137/05)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία που προβλέπεται στο άρθρο 189 Β της συνθήκης,

Εκτιμώντας:

1. ότι οι διαφορές μεταξύ των εθνικών νομοθεσιών όσον αφορά τις συμβάσεις που αφορούν την απόκτηση δικαιώματος χρήσης ενός η περισσοτέρων ακινήτων υπό καθεστώς χρονομεριστικής μίσθωσης θα μπορούσαν να δημιουργήσουν εμπόδια στην καλή λειτουργία της εσωτερικής αγοράς, στρεβλώσεις του ανταγωνισμού και διαχωρισμό των εθνικών αγορών 7

2. ότι ο στόχος της παρούσας οδηγίας είναι η δημιουργία μιας ελάχιστης βάσης κοινών κανόνων στον τομέα αυτόν, που θα εξασφαλίσει την καλή λειτουργία της εσωτερικής αγοράς και, κατά συνέπεια, την προστασία των αγοραστών 7 ότι αρκεί οι κανόνες αυτοί να ρυθμίζουν τις συμβατικές συναλλαγές μόνον ως προς τις πλευρές τους τις σχετικές με τις πληροφορίες περί των συστατικών στοιχείων της σύμβασης, τις λεπτομέρειες της μετάδοσης αυτών των πληροφοριών και τις διαδικασίες και τον τρόπο καταγγελίας και υπαναχώρησης 7 ότι το κατάλληλο μέσο για την επίτευξη του επιδιωκόμενου στόχου είναι μια οδηγία 7 ότι η παρούσα οδηγία σέβεται, συνεπώς, την αρχή της επικουρικότητας 7

3. ότι η νομική φύση των δικαιωμάτων που αποτελούν αντικείμενο των συμβάσεων στις οποίες αναφέρεται η παρούσα οδηγία ποικίλλει από το ένα κράτος μέλος στο άλλο 7 ότι θα πρέπει, ως εκ τούτου, η παραπομπή στις διάφορες αυτές νομοθεσίες να γίνεται υπό μορφή σύνθεσης, χάρις σε έναν αρκούντως ευρύ ορισμό των συμβάσεων αυτών, χωρίς αυτό να συνεπάγεται εναρμόνιση, σε κοινοτικό επίπεδο, της νομικής φύσεως των συγκεκριμένων δικαιωμάτων 7

4. ότι η παρούσα οδηγία δεν στοχεύει να ρυθμίσει κατά πόσον οι συμβάσεις χρήσης ενός η περισσοτέρων ακινήτων υπό καθεστώς χρονομεριστικής μίσθωσης μπορούν να συνάπτονται μέσα στα κράτη μέλη, ούτε να καθορίσει τις νομικές βάσεις αυτών των συμβάσεων 7

5. ότι, στην πρακτική, οι συμβάσεις για την απόκτηση δικαιώματος χρήσης ενός ή περισσοτέρων ακινήτων υπό καθεστώς χρονομεριστικής μίσθωσης διαφέρουν από τις συμβάσεις μισθώσεως 7 ότι η διαφορά αυτή είναι εμφανής, μεταξύ άλλων, στον τρόπο πληρωμής 7

6. ότι, όπως παρατηρείται στην αγορά, συναλλαγές όπως αυτές που κατέστησαν αναγκαία την παρούσα οδηγία αφορούν ξενοδοχεία, κατοικίες διακοπών ή άλλα παρόμοια τουριστικά καταλύματα 7

7. ότι ενδείκνυται να αποφεύγονται οι απατηλές ή μη πλήρεις ενδείξεις στις πληροφορίες που αφορούν ειδικά την πώληση δικαιωμάτων χρήσης ενός ή περισσοτέρων ακινήτων υπό καθεστώς χρονομεριστικής μίσθωσης 7 ότι οι πληροφορίες αυτές θα πρέπει να συνοδεύονται με συμπληρωματικό έγγαφο, το οποίο πρέπει να τίθεται στη διάθεση κάθε προσώπου που το ζητεί 7 ότι οι πληροφορίες που περιέχονται σ'αύτό το συμπληρωματικό έγγραφο πρέπει να αποτελούν μέρος της σύμβασης για την απόκτηση δικαιώματος χρήσης ενός ή περισσοτέρων ακινήτων υπό καθεστώς χρονομεριστικής μίσθωσης 7

8. ότι, προκειμένου να παράσχει στον αγοραστή υψηλό επίπεδο προστασίας και δεδομένων των ιδιαίτερων χαρακτηριστικών των συστημάτων χρήσης των ακινήτων υπό καθεστώς χρονομεριστικής μίσθωσης, η σύμβαση για την απόκτηση δικαιώματος χρήσης ενός ή περισσοτέρων ακινήτων υπό καθεστώς χρονομεριστικής μίσθωσης πρέπει να περιλαμβάνει ορισμένα ελάχιστα στοιχεία 7

9. ότι, για την επίτευξη αποτελεσματικής προστασίας των αγοραστών στον τομέα αυτόν, ενδείκνυται να διευκρινιστούν οι ελάχιστες υποχρεώσεις τις οποίες οι πωλητές οφείλουν να τηρούν έναντι των αγοραστών 7

10. ότι η σύμβαση για την απόκτηση δικαιώματος χρήσης ενός ή περισσοτέρων ακινήτων υπό καθεστώς χρονομεριστικής μίσθωσης πρέπει να συντάσσεται, μεταξύ των επισήμων γλωσσών της Κοινότητας, στη γλώσσα ή σε μια από τις γλώσσες του κράτους μέλους όπου κατοικεί ο αγοραστής ή στη γλώσσα ή σε μία από τις γλώσσες του κράτους μέλους του οποίου είναι υπήκοος 7 ότι, πάντως, το κράτος μέλος όπου κατοικεί ο αγοραστής μπορεί να επιβάλλει όπως η σύμβαση συντάσσεται στην ή στις επίσημη(-ες) γλώσσα(-ες) του εκ των επισήμων γλωσσών της Κοινότητας 7 ότι επιβάλλεται να προβλέπεται πιστή μετάφραση της σύμβασης για τις διατύπώσεις που πρέπει να εκπληρωθούν στο κράτος μέλος όπου ευρίσκεται το ακίνητο 7

11. ότι, για να παρέχεται στον αγοραστή η δυνατότητα να εκτιμά καλύτερα τις υποχρεώσεις που απορρέουν από συμβάσεις που συνάπτονται και τα σχετικά δικαιώματα, θα πρέπει να του δίνεται προθεσμία, εντός της οποίας να δυναται να υπαναχωρήσει από τη σύμβαση, χωρίς μνεία λόγου, λαμβανομένου υπόψη του γεγονότος ότι το ακίνητο συχνά ευρίσκεται σε άλλο κράτος και υπόκειται σε νομοθεσία διαφορετική από του αγοραστού 7

12. ότι η απαίτηση του πωλητή για προκαταβολές της πληρωμής πριν να λήξει η προθεσμία υπαναχώρησης του αγοραστή από τη σύμβαση, χωρίς μνεία λόγου, μπορεί να περιορίσει την προστασία του αγοραστή 7 ότι ενδείκνυται, συνεπώς, να απαγορευθούν οι προκαταβολές πριν από τη λήξη της εν λόγω προθεσμίας 7

13. ότι, σε περίπτωση καταγγελίας ή υπαναχώρησης από σύμβαση για την απόκτηση δικαιώματος χρήσης ενός ή περισσοτέρων ακινήτων υπό καθεστώς χρονομεριστικής μίσθωσης, το τίμημα της οποίας καλύπτεται εν όλω ή εν μέρει από πίστωση που έχει χορηγήσει στον αγοραστή ο πωλητής ή τρίτος βάσει συμφωνίας συναπτόμενης μεταξύ του τρίτου και του πωλητή, θα πρέπει να προβλεφθεί ότι η σύμβαση πίστωσης καταγγέλλεται χωρίς την καταβολή ποινής 7

14. ότι, σε ορισμένες περιπτώσεις, υπάρχει κίνδυνος να στερηθεί ο καταναλωτής της προστασίας που προβλέπει η παρούσα οδηγία ορίζοντας ως εφαρμοστέο δίκαιο της σύμβασης το δίκαιο τρίτης χώρας 7 ότι θα πρέπει, επομένως, να προβλεφθούν διατάξεις προς αποτροπή αυτού του κινδύνου 7

15. ότι εναπόκειται στα κράτη μέλη να λαμβάνουν μέτρα που τείνουν να εξασφαλίσουν την εκπλήρωση των υποχρεώσεων του πωλητή,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία έχει ως αντικείμενο την προσέγγιση των νομοθετικών, κανονιστικών και διοικητικών διατάξεων των κρατών μελών περί προστασίας των αγοραστών ως προς ορισμένες πλευρές των συμβάσεων που αφορούν άμεσα ή έμμεσα την απόκτηοη δικαιώματος χρήσης ενός ή περισσότερων ακινήτων υπό καθεστώς χρονομεριστικής μίσθωσης.

Η παρούσα οδηγία αφορά μόνον τις διατάξεις που ρυθμίζουν συμβατικές συναλλαγές, ως προς τις πλευρές τους τις σχετικές με:

- τις πληροφορίες περί των συστατικών στοιχείων της σύμβασης και τις λεπτομέρειες της μετάδοσης αυτών των πληροφοριών,

- τις διαδικασίες και τον τρόπο καταγγελίας και υπαναχώρησης.

Τηρουμένων των γενικών κανόνων της συνθήκης, τα κράτη μέλη εξακολουθούν να είναι αρμόδια για τις λοιπές πλευρές, και μεταξύ άλλων και για τον καθορισμό της νομικής φύσης των δικαιωμάτων που αποτελούν αντικείμενο των συμβάσεων τις οποίες αφορά η παρούσα οδηγία.

Άρθρο 2

Για τους σκοπούς της παρούσας οδηγίας, νοούνται ως:

- «σύμβαση που αφορά άμεσα ή έμμεσα την απόκτηση δικαιώματος χρήσης ενός ή περισσότερων ακινήτων υπό καθεστώς χρονομεριστικής μίσθωσης», εφεξής καλούμενη «σύμβαση», κάθε σύμβαση ή ομάδα συμβάσεων που συνάπτεται τουλάχιστον για τρία έτη, με την οποία, έναντι συνολικού τμήματος, άμεσα ή εμμεσα, γεννάται ή μεταβιβάζεται ή αναλαμβάνεται η υποχρέωση να μεταβιβαστεί, ένα εμπράγματο ή άλλο δικαίωμα χρησιμοποίησης ενός ή περισσοτέρων ακινήτων, για καθορισμένη ή δυνάμενη να καθοριστεί περίοδο του έτους, η οποία δεν μπορεί να είναι μικρότερη από μία εβδομάδα,

- «ακίνητο», κάθε προορίζόμενο για κατοικία ή μέρος κτιρίου το οποίο αφορά το δικαίωμα που αποτελεί αντικείμενο της σύμβασης,

- «πωλητής», κάθε φυσικό ή νομικό πρόσωπο το οποίο, κατά τις συναλλαγές που καλύπτει η παρούσα οδηγία και στα πλαίσια της επαγγελματικής του δραστηριότητας, συνιστά, μεταβιβάζει ή αναλαμβάνει την υποχρέωση να μεταβιβάσει το δικαίωμα που αποτελεί αντικείμενο της σύμβασης,

- «αγοραστής», κάθε φυσικό πρόσωπο στο οποίο, ενεργώντας κατά τις συναλλαγές που καλύπτει η παρούσα οδηγία, και για σκοπούς που είναι δυνατόν να θεωρηθεί ότι δεν υπεισέρχονται στα πλαίσια της επαγγελματικής του δραστηριότητας, μεταβιβάζεται το δικαίωμα που αποτελεί αντικείμενο της σύμβασης ή υπέρ του οποίου γεννάται το δικαίωμα που αποτελεί αντικείμενο της σύμβασης.

Άρθρο 3

1. Τα κράτη μέλη προβλέπουν στη νομοθεσία τους μέτρα προκειμένου να υποχρεωθεί ο πωλητής να παραδίδει σε κάθε πρόσωπο που ζητεί πληροφορίες για το ακίνητο ή τα ακίνητα, ένα έγγραφο, το οποίο, εκτός της γενικής περιγραφής του οικείου ακινήτου ή των ακινήτων, να παρέχει τουλάχιστον σύντομες και ακριβείς πληροφορίες σχετικά με τα στοιχεία που αναφέρουν τα στοιχεία α) έως ζ), θ) και ιβ) του παραρτήματος καθώς και ενδείξεις για τον τρόπο με τον οποίο είναι δυνατόν να ληφθούν συμπληρωματικές πληροφορίες.

2. Τα κράτη μέλη προβλέπουν στη νομοθεσία τους ότι όλες οι πληροφορίες αναφέρει η παράγραφος 1 και που πρέπει να περιλαμβάνονται στο έγγραφο που αναφέρει η παράγραφος 1, αποτελούν αναπόσπαστο μέρος της σύμβασης.

Μεταίολές των πληροφοριών που περιέχονται στο έγγραφο το οποίο αναφέρεται στην παράγραφο 1 μπορούν να επέρχονται μόνο για λόγους ανεξάρτητους από τη βούληση του πωλητή, εκτός ρητής συμφωνίας των συμβαλλόμενων μερών.

Οι μεταβολές των πληροφοριών πρέπει να ανακοινώνονται στον αγοραστή πριν από τη σύναψη της σύμβασης. Η σύμβαση πρέπει να αναφέρει ρητά αυτές τις μεταίολές.

3. Κάθε διαφήμιση περί του οικείου ακινήτου αναφέρει τη δυνατότητα απόκτησης του εγγράφου που αναφέρει η παράγραφος 1 και τη διεύθυνση στην οποία είναι δυνατόν να απευθυνθεί ο ενδιαφερόμενος προς το σκοπό αυτό.

Άρθρο 4

Τα κράτη μέλη προβλέπουν στη νομοθεσία τους:

- ότι η σύμβαση, η οποία υποχρεωτικά συντάσσεται γραπτώς, πρέπει να περιέχει τουλάχιστον τα στοιχεία που μνημονεύονται στο παράρτημα,

- ότι η σύμβαση και το έγγραφο που μνημονεύεται στο άρθρο 3 παράγραφος 1 πρέπει να συντάσσονται, από τις επίσημες γλώσσες της Κοινότητας, είτε στη γλώσσα ή σε μία από τις γλώσσες του κράτους μέλους όπου κατοικεί ο αγοραστής, είτε στη γλώσσα ή σε μία από τις γλώσσες του κράτους μέλους του οποίου είναι υπήκοος, κατ'επιλογήν του αγοραστού. Εντούτοις, το κράτος μέλος στο οποίο κατοικεί ο αγοραστής μπορεί να επιβάλει όπως η σύμβαση συντάσσεται οπωσδήποτε τουλάχιστον στην ή στις γλώσσες του εκ των επισήμων γλωσσών της Κοινότητας, και

- ότι ο πωλητής οφείλει να παραδίδει στον αγοραστή πιστή μετάφραση της σύμβασης στη γλώσσα ή σε μία από τις γλώσσες, εκ των επισήμων γλωσσών της Κοινότητας, του κράτους μέλους όπου ευρίσκεται το ακίνητο.

Άρθρο 5

Τα κράτη μέλη προβλέπουν στη νομοθεσία τους τα ακόλουθα στοιχεία:

1. Εκτός από τις δυνατότητες που προσφέρονται στον αγοραστή από τις εθνικές νομοθεσίες, περί ακυρότητας των συμβάσεων, ο αγοραστής δικαιούται:

- εάν η σύμβαση περιέχει τις πληροφορίες που αναφέρονται στα στοιχεία α), β), η), θ), ια) και ιβ), του παραρτήματος να υπαναχωρήσει, χωρίς μνεία λόγου, εντός προθεσμίας δέκα ημερολογιακών ημερών από την υπογραφή της σύμβασης από τα δύο συμβαλλόμενα μέρη ή από την υπογραφή δεσμευτικού προσυμφώνου από τα δύο συμβαλλόμενα μέρη. Εάν η δέκατη ημέρα είναι αργία, η προθεσμία παρατείνεται μέχρι την επομένη πρώτη εργάσιμη ημέρα,

- εάν η σύμβαση δεν περιέχει τις πληροφορίες που αναφέρονται στα στοιχεία α), β), η), θ), ια) και ιβ) του παραρτήματος κατά τη στιγμή της υπογραφής της σύμβασης από τα δύο συμβαλλόμενα μέρη ή την υπογραφή δεσμευτικού προσυμφώνου από τα δύο συμβαλλόμενα μέρη, να καταγγείλει τη σύμβαση εντός προθεσμίας τριών μηνών από τη στιγμή αυτή. Εάν, εντός αυτής της προθεσμίας των τριών μηνών, παρασχεθούν οι εν λόγω πληροφορίες, ο αγοραστής θα διαθέτει από τη στιγμή αυτή την προθεσμία υπαναχώρησης την οποία αναφέρει η πρώτη περίπτωση,

- εάν, κατά τη λήξη της τρίμηνης προθεσμίας που προβλέπεται από τη δεύτερη περίπτωση, δεν έχει ασκηθεί το δικαίωμα καταγγελίας και εάν η σύμβαση δεν περιέχει τις πληροφορίες που αναφέρονται στα στοιχεία α), β), η), θ), ια) και ιβ) του παραρτήματος, να κάνει χρήση της προθεσμίας υπαναχώρησης, η οποία προβλέπεται από την πρώτη περίπτωση, από την επομένη ημέρα της λήξης αυτής.

2. Εάν ο αγοραστής προτίθεται να ασκήσει τα δικαιώματα που προβλέπονται από το σημείο 1, απευθύνει σχετική κοινοποίηση, πριν από τη λήξη της προθεσμίας και κατά τρόπο που να υπάρχει απόδειξη σύμφωνα με τις εθνικές νομοθεσίες, στο πρόσωπο του οποίου το όνομα και η διεύθυνση αναγράφονται στη σύμβαση, προς το σκοπό αυτό, σύμφωνα με τις λεπτομέρειες που ορίζονται σ'αυτή κατ'εφαρμογή του στοιχείου ιβ) του παραρτήματος.

3. Εάν ο αγοραστής ασκήσει το δικαίωμα που προβλέπεται στο σημείο 1 πρώτη περίπτωση, μπορεί να υποχρεωθεί, ενδεχομένως, να εξοφλήσει μόνον τα έξοδα που προέκυψαν, σύμφωνα με τις εθνικές νομοθεσίες, από τη σύναψη της συμβάσεως και την υπαναχώρηση εξ αυτής, και τα οποία αντιστοιχούν σε πράξεις που πρέπει οπωσδήποτε να έχουν πραγματοποιηθεί πριν από το τέλος της περιόδου που αναφέρεται από το σημείο 1, πρώτη περίπτωση. Τα έξοδα αυτά πρέπει να τα αναφέρει ρητώς η σύμβαση.

4. Εάν ο αγοραστής ασκήσει το δικαίωμα καταγγελίας που προβλέπεται στο σημείο 1 δεύτερη περίπτωση, δεν υποχρεούται σε καμία εξόφληση.

Άρθρο 6

Τα κράτη μέλη προβλέπουν στη νομοθεσία τους μέτρα προκειμένου να απαγορεύεται κάθε πληρωμή προκαταβολής από τον αγοραστή πριν από το τέλος της περιόδου άσκησης του δικαιώματος υπαναχώρησης.

Άρθρο 7

Τα κράτη μέλη προβλέπουν στη νομοθεσία τους ότι:

- εάν το τίμημα καλύπτεται εν όλω ή εν μέρει από πίστωση χορηγούμενη από τον πωλητή ή

- εάν το τίμημα καλύπτεται εν όλω ή εν μέρει από πίστωση χορηγούμενη στον αγοραστή από τρίτον δυνάμει συμφωνίας συναπτόμενης μεταξύ του τρίτου και του πωλητή,

η σύμβαση πίστωσης καταγγέλλεται, χωρίς καταβολή ποινής, στην περίπτωση που ο αγοραστής ασκήσει το δικαίωμα καταγγελίας ή το δικαίωμα υπαναχώρησης από τη σύμβαση, τα οποία προβλέπονται από το άρθρο 5.

Ο τρόπος της καταγγελίας της σύμβασης πίστωσης καθορίζεται από τα κράτη μέλη.

Άρθρο 8

Τα κράτη μέλη προβλέπουν στη νομοθεσία τους ότι κάθε ρήτρα διά της οποίας ο αγοραστής παραιτείται από την άσκηση των δικαιωμάτων που αναφέρει η παρούσα οδηγία ή δια της οποίας ο πωλητής απαλλάσσεται των ευθυνών που απορρέουν από την παρούσα οδηγία, δεν δεσμεύει τον αγοραστή, υπό τους όρους που ορίζει η εθνική νομοθεσία.

Άρθρο 9

Τα κράτη μέλη λαμβάνουν τα αναγκαία μέτρα ώστε, οποιοδήποτε και αν είναι το εφαρμοστέο δίκαιο, ο αγοραστής να μην αποστερείται της προστασίας που του παρέχει η παρούσα οδηγία, εάν το ακίνητο ευρίσκεται στο έδαφος κράτους μέλους.

Άρθρο 10

Τα κράτη μέλη προβλέπουν στη νομοθεσία τους τις συνέπειες της μη τήρησης των διατάξεων της παρούσας οδηγίας.

Άρθρο 11

Η παρούσα οδηγία δεν εμποδίζει τα κράτη μέλη να θεσπίζουν ή να διατηρούν διατάξεις ευνοϊκότερες όσον αφορά την προστασία του αγοραστή στον τομέα τον οποίο διέπει, με την επιφύλαξη των υποχρεώσεων τους που απορρέουν από τη συνθήκη.

Άρθρο 12

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο τρία έτη μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.

Άρθρο 13

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 299 της 5. 11. 1993, σ. 8.

(2) ΕΕ αριθ. C 108 της 19. 4. 1993, σ 1.

ΠΑΡΑΡΤΗΜΑ

Ελάχιστα στοιχεία τα οποία πρέπει να περιέχει η σύμβαση που αναφέρει το άρθρο 4

α) Ταυτότητα και κατοικία των συμβαλλομένων μερών, με ακριβή αναφορά της νομικής ιδιότητας που έχει ο πωλητής κατά τη στιγμή της σύναψης της σύμβασης καθώς και της ταυτότητας και της κατοικίας του ιδιοκτήτη 7

β) ακριβής φύση του δικαιώματος το οποίο αποτελεί αντικείμενο της σύμβασης και ρήτρα που να αναφέρει τους όρους υπό τους οποίους το δικαίωμα αυτό ασκείται στο έδαφος των κρατών μελών όπου ευρίσκεται το ή τα ακίνητα, καθώς και αν πληρούνται οι όροι αυτοί, ή, εν εναντία περιπτώσει, ποιοι όροι πρέπει ακόμα να πληρωθούν 7

γ) όταν το ακίνητο είναι συγκεκριμένο, ακριβής περιγραφή του ακινήτου αυτού και της θέσης του 7

δ) σε περίπτωση που το ακίνητο βρίσκεται υπό κατασκευή:

1. στάδιο αποπεράτωσης της κατασκευής,

2. εύλογη προθεσμία αποπεράτωσης του ακινήτου,

3. εάν πρόκειται για συγκεκριμένο ακίνητο, αριθμός αδείας οικοδομής και πλήρες όνομα και διεύθυνση της ή των αρμοδίων επί του θέματος αρχών,

4. στάδιο αποπεράτωσης των κοινοχρήστων υπηρεσιών που καθιστούν το ακίνητο λειτουργικό (συνδέσεις φωταερίου, ηλεκτρικού ρεύματος, νερού, τηλεφώνου),

5. εγγυήσεις ορθής αποπεράτωσης του ακινήτου και, σε περίπτωση μη αποπεράτωσης, εγγυήσεις επιστροφής των καταβληθέντων ποσών και, ενδεχομένως, λεπτομέρειες εφαρμογής των εγγυήσεων αυτών 7

ε) κοινόχρηστες υπηρεσίες (φωτισμός, ύδρευση, καθαρισμός, αποκομιδή απορριμμάτων) στις οποίες έχει ή θα έχει πρόσβαση ο αγοραστής και οι όροι της πρόσβασης αυτής 7

στ) κοινόχρηστες εγκαταστάσεις, όπως κολυμβητήριο, σάουνα κ.λπ., στις οποίες ο αγοραστής έχει ή θα έχει, ενδεχομένως, πρόσβαση και οι όροι της πρόσβασης αυτής 7

ζ) γενικοί κανόνες οργάνωσης του καθαρισμού και της συντήρησης του ακινήτου καθώς και της διοίκησης και διαχείρισής του 7

η) ακριβής δήλωση του χρονικού διαστήματος κατά το οποίο μπορεί να ασκηθεί το δικαίωμα που αποτελεί αντικείμενο της σύμβασης και, ενδεχομένως, διάρκεια του εφαρμοζομένου καθεστώτος. Ημερομηνία από την οποία ο αγοραστής μπορεί να ασκήσει το δικαίωμα που αποτελεί αντικείμενο της σύμβασης 7

θ) τίμημα το οποίο οφείλει να καταβάλει ο αγοραστής προκειμένου να ασκήσει το δικαίωμα που αποτελεί αντικείμενο της σύμβασης 7 εκτίμηση του ποσού που πρέπει να καταβάλει ο αγοραστής για τη χρήση των κοινοχρήστων εγκαταστάσεων και υπηρεσιών, βάση υπολογισμού του ποσού των επιβαρύνσεων που συνδέονται με τη χρήση του ακινήτου από τον αγοραστή, των υποχρεωτικών νομίμων επιβαρύνσεων (φόροι, τέλη), καθώς και των πρόσθετων δαπανών διοικητικής φύσεως (διαχείριση, καθαρισμός, συντήρηση) 7

ι) ρήτρα ότι η απόκτηση δεν συνεπάγεται άλλη δαπάνη, επιβάρυνση ή υποχρέωση, επιπλέον όσων ορίζει η σύμβαση 7

ια) δυνατότητα ή όχι συμμετοχής σε σύστημα ανταλλαγής ή/και μεταπώλησης του δικαιώματος που αποτελεί αντικείμενο της σύμβασης, καθώς και ενδεχόμενο κόστος σε περίπτωση που το σύστημα ανταλλαγής ή/και μεταπώλησης διοργανώνεται από τον πωλητή ή από τρίτο που αυτός ορίζει στη σύμβαση 7

ιβ) πληροφορίες σχετικά με το δικαίωμα καταγγελίας της σύμβασης και το δικαίωμα υπαναχώρησης από τη σύμβαση καθώς και μνεία του προσώπου στο οποίο πρέπει να κοινοποιηθεί η ενδεχόμενη καταγγελία ή υπαναχώρηση και προσδιορισμός του τρόπου με τον οποίο μπορεί να γίνει η κοινοποίηση. Ακριβής ένδειξη της φύσεως και του ύψους των εξόδων που οφείλει να καταβάλει ο αγοραστής σύμφωνα με το άρθρο 5 σημείο 3 της παρούσας οδηγίας, εάν ασκήσει το δικαίωμα υπαναχώρησης του. Ενδεχομένως, πληροφορίες περί του τρόπου καταγγελίας της σύμβασης πίστωσης που συνδέεται με τη σύμβαση σε περίπτωση καταγγελίας της τελευταίας ή υπαναχώρησης από αυτήν 7

ιγ) ημερομηνία και τόπος υπογραφής της σύμβασης από καθένα από τα συμβαλλόμενα μέρη.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Η Επιτροπή υπέβαλε στο Συμβούλιο, στις 2 Ιουλίου 1992, μια πρόταση οδηγίας του Ευρωπαϊκού Κοινοβουλίου και του Συμβουλίου περί της προστασίας των αγοραστών ως προς ορισμένες πλευρές των συμβάσεων που αφορούν άμεσα ή έμμεσα την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης (1).

2. Το Ευρωπαϊκό Κοινοβούλιο έδωσε τη γνώμη του στις 26 Μαΐου και στις 14 Ιουλίου 1993 (2).

3. Η Οικονομική και Κοινωνική Επιτροπή έδωσε τη δική της στις 24 Φεβρουαρίου 1993 (3).

4. Η Επιτροπή κοινοποίησε στο Συμβούλιο, στις 7 Οκτωβρίου 1993 την πρότασή της, με τις τροποποιήσεις που επηκολούθησαν της γνώμης του Ευρωπαϊκού Κοινοβουλίου (4).

ΙΙ. Κοινή θέση

1 Το Συμβούλιο καθόρισε, στις 4 Μαρτίου 1994 με ειδική πλειοψηφία (5) κοινή θέση βάσει του άρθρου 100 Α της συνθήκης.

2. Στόχος της οδηγίας

Σκοπός της οδηγίας αυτής είναι, να συμβάλει στην ολοκλήρωση της εσωτερικής αγοράς, και δια του τρόπου αυτού, λόγω του διακρατικού χαρακτήρα αυτών των συμβάσεων και της ιδιομορφίας των εμπορικών τεχνικών που χρησιμοποιούνται για τη διάθεσή τους, για να επαυξήσει την προστασία των αγοραστών που επιθυμούν να συνάψουν μια σύμβαση που θα αφορά άμεσα ή έμμεσα την απόκτηση ενός δικαιώματος χρήσης ακινήτων υπό καθεστώς χρονομεριστικής μίσθωσης.

Για το σκοπό αυτό, η εν λόγω πρόταση προβλέπει κυρίως διατάξεις σχετικές με:

- την εκ των προτέρων πληροφόρηση του αγοραστή για τα συστατικά στοιχεία της σύμβασης,

- τις διαδικασίες υπαναχώρησης και καταγγελίας,

- την απαγόρευση των προκαταβολών.

3. Γενικά σχόλια

Κατά τον καθορισμό της κοινής θέσης, το Συμβούλιο αποδέχθηκε διατάξεις που διασφαλίζουν υψηλό βαθμό προστασίας των αγοραστών, υψηλότερο όσον αφορά ορισμένα σημεία (εκ των προτέρων πληροφόρηση, προκαταβολές) από ό,τι είχε δεχθεί το Ευρωπαϊκό Κοινοβούλιο. Αυτά δε, ενώ παράλληλα κατεβλήθη προσπάθεια να μειωθούν οι υπάρχουσες σε αυτόν τον τομέα αποκλίσεις μεταξύ των εθνικών νομοθεσιών, χωρίς να θιγούν τα θεμελιώδη στοιχεία των εθνικών νομικών συστημάτων, ιδίως τα αφορώντα το δίκαιο που διέπει τα ακίνητα. Το Συμβούλιο με τον τρόπο αυτό προσπάθησε να σεβαστεί τη λειτουργία της αρχής της επικουρικότητας, καθόσον αυτό δεν αντέβαινε προς την επιζητούμενη εναρμόνιση.

Οι αιτιολογικές παράγραφοι 1 και 2 περιέχουν αυτές τις κατευθυντήριες γραμμές.

Το Συμβούλιο, βασιζόμενο σε αυτές τις κατευθυντήριες γραμμές μπόρεσε να ενσωματώσει κατά γράμμα, κατ' ουσίαν ή εν μέρει, στην κοινή του θέση, τις τροπολογίες του Ευρωπαϊκού Κοινοβουλίου που η Επιτροπή είχε δεχθεί στην τροποποιημένη της πρόταση.

4. Ειδικά σχόλια

(οι ακόλουθες παραπομπές, αν δεν ορίζεται άλλως, αφορούν το κείμενο της κοινής θέσης)

4.1. Τροποποιήσεις που εισηγήθηκε το Συμβούλιο για την τροποποιημένη πρόταση της Επιτροπής, και τις οποίες αυτή δέχτηκε

i) άρθρο 1:

Η διατύπωση του πρώτου άρθρου της τροποποιημένης πρότασης είναι ευρύτερη από ό,τι όντως καλύπτουν οι διατάξεις της οδηγίας, και κρίθηκε ορθό να επαναδιατυπωθεί το άρθρο αυτό ώστε να περιορισθεί σε αυτές και να διευκρινιστεί σαφώς ότι οι πλευρές των συμβάσεων που δεν καλύπτονται από τις εν λόγω διατάξεις παραμένουν στην αρμοδιότητα των κρατών μελών.

Αυτό δηλώνεται και από τις αιτιολογικές παραγράφους αριθ. 2 (δεύτερη περίοδος), αριθ. 3 (δεύτερη περίοδος) και αριθ. 4.

ii) άρθρο 2 (και πέμπτη και έκθεση αιτιολογική σκέψη):

Οι λίγες τροποποιήσεις που επιφέρθησαν σε κάθε ορισμό που περιέχεται σε αυτό το άρθρο, αποσκοπούν στο να ληφθούν υπόψη με τον καλύτερο δυνατό τρόπο οι διαφορές μεταξύ των δικαιωμάτων που αποτελούν το αντικείμενο των συμβάσεων οι οποίες θα προσφερθούν στην αγορά, είτε - οι διαφορές - αφορούν το δικαίωμα αντικείμενο της σύμβασης, είτε το αν το δικαίωμα προϋπάρχει της σύμβασης ή όχι, είτε το κατά πόσον η σύμβαση δίδει άμεση πρόσβαση (π.χ. «πολλαπλή κυριότητα»), ή έμμεση (π.χ.: σύστημα Happimag) στο δικαίωμα χρήσης.

Κρίθηκε επίσης αναγκαίο να ορισθεί η ελαχίστη επιτρεπομένη διάρκεια χρήσης σε μία εβδομάδα, όπως προέβλεπε και η αρχική πρόταση της Επιτροπής.

Λόγω των διαφόρων νομικών ιδιοτήτων που μπορεί να έχει ο πωλητής, κρίθηκε συνετό να επιβληθεί ότι αυτή η νομική ιδιότητα θα πρέπει να αναγράφεται στη σύμβαση [παράβαλε παράρτημα στοιχείο α)] και όχι να καταβληθεί προσπάθεια να απαριθμηθούν οι διάφορες νομικές ιδιότητες στην τρίτη περίπτωση («πωλητής»).

iii) άρθρο 3 της τροποποιημένης πρότασης:

Λόγω της πολύ περιορισμένης προστασίας που αποτελεί η «εξασφάλιση» που θα πρέπει να δώσει ο πωλητής σύμφωνα με το άρθρο αυτό, και ακολουθώντας την συνολική αντίληψη του Συμβουλίου, η οποία τονίζει ιδιαίτερα την εκ των προτέρων πληροφόρηση του αγοραστή, τα προβλεπόμενα από αυτό το άρθρο στοιχεία, αναγράφονται και στο παράρτημα [στοιχεία δ), ζ), θ) και ιδίως ι) ως ελάχιστα απαιτούμενα συστατικά στοιχεία της σύμβασης] 7

Άλλωστε, δυνάμει των άρθρων 10 και 11 της κοινής θέσης, τα κράτη μέλη μπορούν να αυξήσουν τις σχετικές απαιτήσεις πληροφόρησης.

iv) άρθρο 4 της τροποποιημένης πρότασης:

Η διατύπωση αυτού του άρθρου δεν είναι δυνατόν να γίνει δεκτή, διότι είναι αδιανόητο οι διατάξεις του καθορισμού των βαρών να θεσπίζονται κατά κεντρικό τρόπο. Αντιθέτως είναι απαραίτητο να πληροφορείται ο αγοραστής εκ των προτέρων αναλυτικά γι' αυτά τα βάρη, όπως προβλέπουν το άρθρο 3 παράγραφος 1 και τα στοιχεία ε) και θ) του παραρτήματος της κοινής θέσης.

v) άρθρο 3 (και έβδομη αιτιολογική σκέψη):

Κατ' ουσίαν οι τροποποιήσεις που με το άρθρο αυτό επιφέρθησαν στο άρθρο 5 της τροποποιημένης πρότασης, διευκρινίζουν τον παραλήπτη του πληροφοριακού εγγράφου («κάθε πρόσωπο που ζητεί πληροφορίες για το ακίνητο») και αυξάνουν τις πληροφορίες που ο πωλητής οφείλει να παρέχει.

vi) άρθρο 4 (και αιτιολογικές παράγραφοι αριθ. 8 και 10):

Το Συμβούλιο στο σημείο αυτό έκρινε απαραίτητο, και προκειμένου οι πληροφορίες οι παρεχόμενες στον αγοραστή να συμβάλλουν πράγματι στην προστασία του, να προτιμήσει λύση όσο το δυνατόν σαφή και ευρεία, για τον καθορισμό των γλωσσών στις οποίες η σύμβαση και το πληροφοριακό έγγραφο θα πρέπει να συντάσσονται, λόγω των διαφορών που ενδεχομένως θα προκύπτουν.

Το Συμβούλιο έδωσε επίσης ιδιαίτερη σημασία στα αντικειμενικά στοιχεία (γλώσσα της χώρας διαμονής, ή υπηκοότητας, . . .) ώστε να μειώσει του κινδύνους χειραγώγησης, στους οποίους είναι δυνατόν να εκτεθεί ο αγοραστής (γλώσσα την οποία «δηλώνει ότι γνωρίζει»).

vii) άρθρα 5 και 6 (και ενδέκατη και δωδέκατη αιτιολογική σκέψη):

Τα δύο αυτά άρθρα πρέπει να εξετάζονται ταυτόχρονα διότι από κοινού εξασφαλίζουν το υψηλό επίπεδο προστασίας που θέλησε το Συμβούλιο, και που δεν εξασφαλίζεται με την διατύπωση του άρθρου 7, της τροποποιημένης πρότασης, διότι αυτή αφήνει μια δυνατότητα προκαταβολής. Η πείρα όμως που έχει αποκτηθεί σε αυτόν τον τομέα της αγοράς διδάσκει ότι, σε ορισμένα τμήματά του υπάρχουν αποτελεσματικές εγγυήσεις για τις προκαταβολές, αλλά ότι, σε άλλες περιπτώσεις ο αγοραστής άπαξ και καταβάλει προκαταβολή, υπαναχωρεί πολύ δύσκολα ακόμη και όταν διαθέτει προθεσμία πολλών εβδομάδων, ακόμη δε πιο δύσκολα ανακτά την προκαταβολή του.

Συνεπώς, δεν επιτρέπεται καμία προκαταβολή. Υπ' αυτούς τους όρους, προθεσμία υπαναχωρήσεως τόσο μακρά όσο η προβλεπόμενη από την τροποποιημένη πρόταση δεν συμβάλλει, πια στη σημαντική αύξηση της προστασίας του αγοραστή, θα μπορούσε μάλιστα να έχει αντίθετα αποτελέσματα, διότι θα παρέτεινε την περίοδο αναμονής του πωλητή και επομένως θα τον προέτρεπε να αυξήσει τις τιμές του, μειώνοντας με τον τρόπο αυτό την πρόσβαση των καταναλωτών στην αγορά αυτή. Κατόπιν αυτών, η εν λόγω προθεσμία μειώθηκε σε δέκα ημέρες.

Εξάλλου, πρέπει να γίνεται σαφής διάκριση μεταξύ:

- μιας περίπτωσης κατά την οποία ο αγοραστής έχει ενημερωθεί δεόντως και κατέχει μια πλήρη σύμβαση αλλά αποφασίζει αυτοβούλως να μη συνεχίσει και υπαναχωρεί και

- μιας περίπτωσης, κατά την οποία η σύμβαση δεν είναι πλήρης διότι ελλείπουν πληροφοριακά στοιχεία, οπότε η καταγγελία επιτρέπεται εκ του νόμου, λόγω πταίσματος του πωλητή. Στην περίπτωση αυτή δεν θα ήταν δίκαιο να επιβαρυνθεί ο αγοραστής με έξοδα, αλλά εύλογο είναι να δοθεί στον πωλητή μια κάποια προθεσμία για να συμπληρώσει αυτά τα πληροφοριακά στοιχεία.

Εν πάση περιπτώσει, μόνο τα έξοδα που, με αυστηρά κριτήρια, έχουν σχέση με τη σύμβαση και τα οποία καθορίζει η εθνική νομοθεσία είναι δυνατόν να καταλογιστούν και δεν συντρέχει εκ των προτέρων λόγος τα έξοδα αυτά να ανέρχονται στο α ή β ποσοστό της τιμής πώλησης.

Τα πληροφοριακά στοιχεία τα σχετικά με αυτά τα δικαιώματα υπαναχώρησης και καταγγελίας πρέπει να παρέχονται δύο φορές, πριν από την σύμβαση (παράβαλε άρθρο 3 παράγραφος 1 και από την σύμβαση [παράρτημα σημείο 1 στοιχείο β)].

viii) άρθρο 7 (και δέκατη τρίτη αιτιολογική σκέψη):

Εδώ, επιφέρθησαν δύο διευκρινήσεις στο αντίστοιχο άρθρο 8 της τροποποιημένης πρότασης:

- ο αγοραστής δεν πρέπει να υφίσταται κάποια επιβάρυνση όταν καταγγέλλει σύμβαση πίστωσης που συνδέεται με τη σύμβαση χρονομεριστικής μίσθωσης,

- η καταγγελία αυτή είναι ένα δικαίωμα, και όχι μια απλή δυνατότητα που προσφέρεται στον αγοραστή.

ix) άρθρο 9 (και δέκατη τέταη αιτιολογική σκέψη):

Το Συμβούλιο, αν και συμμερίζεται τη μέριμνα να διασφαλισθεί η ευρύτερη δυνατή προστασία του αγοραστή ακόμα και στις περιπτώσεις κατά τις οποίες η σύμβαση προβλέπει ότι η σύμβαση διέπεται από το δίκαιο τρίτης χώρας, κρίνει ότι θα ήταν παραπλανητικό και απατηλό να πιστεύσει κανείς ότι μπορεί να εξασφαλίσει αυτήν την προστασία παγκοσμίως, και για το λόγο αυτό την περιόρισε στο έδαφος των κρατών μελών και μόνον.

x) άρθρο 11 (και ένατη αιτιολογική σκέψη):

Το Συμβούλιο προτίμησε μια διατύπωση με την οποία, διατηρείται μεν η ουσία του κειμένου της τροποποιημένης πρότασης, αλλά τονίζεται περισσότερο ο επιδιωκόμενος σκοπός «διατάξεις ευνοϊκότερες όσον αφορά την προστασία του αγοραστή»).

xi) άρθρο 12:

Προτιμήθηκε προθεσμία τριών ετών, τούτο δε για πρακτικούς λόγους σχετικούς με τις εθνικές διαδικασίες μεταφοράς της οδηγίας στα εθνικά δίκαια.

xii) Παράρτημα:

Κατ' ουσίαν, το κείμενο της τροποποιημένης πρότασης επανελήφθη χωρίς άλλες μεταβολές εκτός από εκείνες που προέρχονται από τα άρθρα με την εξαίρεση μιας προσθήκης για τα πληροφοριακά στοιχεία τα σχετικά, με τους όρους άσκησης του δικαιώματος που αποτελεί το αντικείμενο της σύμβασης [στοιχείο β)].

4.2. Τροπολογίες του Ευρωπαϊκού Κοινοβουλίου που ενσωματώθηκαν στην τροποποιημένη πρόταση της Επιτροπής και επανελήφθησαν στην κοινή θέση

i) κατάργηση των τίτλων (τροπολογία αριθ. 5):

επανελήφθη χωρίς μεταβολές. Για λόγους συνέπειας με αυτήν την τροπολογία,δεν ανεγράφη κανείς τίτλος, ούτε στα άρθρα.

ii) άρθρο 2 πρώτη περίπτωση (τροπολογία αριθ. 7):

Το Συμβούλιο επανέλαβε τα κύρια στοιχεία αυτής της τροπολογίας «χρονομεριστική μίσθωση», «καθορισμένη ή δυναμένη, να καθοριστεί ελαχίστη περίοδος», εξαίρεση των συμβάσεων μισθώσεως που δεν ανταποκρίνονται στους ορισμούς του εν λόγω άρθρου (παράβαλε αιτιολογική παράγραφο αριθ. 5):

- επιφέροντας διευκρίνηση (η ελάχιστη διάρκεια ορίζεται σε μία εβδομάδα),

- αφαιρώντας τα στοιχεία που δημιουργούν σύγχυση ή υπερβολικούς περιορισμούς, (το «ύψος κεφαλαίου», αποτελεί περιττό περιορισμό, σε σχέση με την «συνολική τιμή» λόγω των διαφορών των δικαιωμάτων που ενδέχεται να αποτελέσουν αντικείμενο της σύμβασης, είναι προσφορότερη μια ανοικτή διατύπωση: «ή κάθε άλλου δικαιώματος»),

- προσαρμόζοντας το πεδίο εφαρμογής στα οριζόμενα από το άρθρο 1: ακίνητα, σύμβαση που αφορά την απόκτηση δικαιώματος χρήσης.

iii) άρθρο 2 δεύτερη περίπτωση (τροπολογία αριθ. 48):

η τροπολογία αυτή, καλύπτεται κατ' ουσίαν από την σημερινή διατύπωση αυτής της δεύτερης περίπτωσης που αφήνει ανοικτά τα θέματα της κατάστασης (οικοδομημένο ή όχι) και της φύσεως (κατοικίες κ.λπ.) του ακινήτου. Η έκτη αιτιολογική σκέψη και το στοιχείο δ) του παραρτήματος καλύπτουν επίσης αυτό το ζήτημα.

iv) τροπολογίες αριθ. 11, 12, 13 και 14:

κατόπιν των παρατηρήσεων που εκτίθενται παραπάνω στο σημείο 4.1.iii, τα κύρια ουσιαστικά στοιχεία αυτών των τροπολογιών, περιελήφθησαν στο παράρτημα [στοιχεία β) και δ) για την τροπολογία αριθ. 11 7 στοιχεία θ) και ι) για την τροπολογία αριθ. 12 7 στοιχεία ε) και στ) για την τροπολογία αριθ. 13 7 στοιχείο ζ) για την τροπολογία αριθ. 14].

Το Συμβούλιο, ωστόσο, ακολουθώντας ως προς αυτό την τροποποιημένη πρόταση, δεν περιέλαβε ορισμένες διευκρινήσεις, μεταξύ άλλων εκείνες που αφορούν τους κανόνες κατασκευής, ή τις δυνατότητες ενεργειών με το ακίνητο που αφορά η σύμβαση, διότι τα ζητήματα αυτά τα χειρίζονται κατά προσφορότερο τρόπο οι εθνικές νομοθεσίες και διότι οι προταθείσες σχετικές διατάξεις ήσαν τόσο γενικές, ώστε να μη προσθέτουν τίποτε στην προστασία του καταναλωτή.

Κρίθηκε χρήσιμο αντιθέτως να ενημερώνεται ο αγοραστής για τις δυνατότητες περαιτέρω πώλησης ή ανταλλαγής, που προσιδιάζουν στη σύμβαση αυτού του είδους [παράβαλε παράρτημα στοιχείο ια)].

v) τροπολογία αριθ. 16:

Όπως αναφέρει και το σημείο 4.1.iv) παραπάνω, η τροπολογία αυτή περιλαμβάνεται κατ' ουσίαν στο άρθρο 3.1 και στα στοιχεία ε) και θ) του παραρτήματος.

vi) άρθρο 3 (τροπολογία αριθ. 17):

Η τροπολογία αυτή περιελήφθη, με τις διευκρινήσεις που αναφέρει παραπάνω το σημείο 4.1.v). Τα περί γλώσσης τα καλύπτει η δεύτερη περίπτωση του άρθρου 4.

vii) άρθρο 4 (τροπολογία αριθ. 19):

Η τροπολογία αυτή περιελήφθη, με τις τροπολογίες που επεξηγούνται παραπάνω στο σημείο 4.1.vi).

viii) άρθρο 5 (τροπολογίες αριθ. 51, 21, 22) και άρθρο 6 (τροπολογία αριθ. 58):

Όπως εξετέθη αναλυτικά παραπάνω στο σημείο 4.1.vii), το Συμβούλιο, επιθυμώντας να εξασφαλίσει την αποτελεσματική προστασία του αγοραστή, απαγόρευσε τις προκαταβολές, προέβλεψε για την προστασία του από την παροχή ελλιπών πληροφοριών από τον πωλητή και περιόρισε δραστικά τα έξοδα που ο αγοραστής ενδέχεται να κληθεί να καλύψει. Οι τροπολογίες επομένως περιελήφθησαν, με τις προαναφερθείσες προσαρμογές και συμπληρώσεις, στα άρθρα 5 και 6 στο στοιχείο ιβ) του παραρτήματος.

ix) άρθρο 8 (τροπολογία αριθ. 25):

Το Συμβούλιο εδέχθη την αρχή αυτής της τροπολογίας και συνένωσε τα είδη των ρητρών που αποδεσμεύουν τον αγοραστή, αλλά την διατύπωσή της την προσάρμοσε στην αντίστοιχη της οδηγίας του Συμβουλίου περί των καταχρηστικών ρητρών που περιέχονται στις συμβάσεις που συνάπτονται με τους καταναλωτές (άρθρο 6 παράγραφος 1).

x) άρθρο 9 (τροπολογία αριθ. 27):

Το Συμβούλιο, με τις επιφυλάξεις που παρατίθενται παραπάνω στο σημείο 4.1.ix), συμμερίζεται τη θέση του Ευρωπαϊκού Κοινοβουλίου για την απαιτούμενη διασφάλιση όσο το δυνατόν ευρύτερων δυνατοτήτων δικαστικής προστασίας υπέρ του αγοραστή αλλά κρίνει ότι η προτεινόμενη διατύπωση είναι, εκ των πραγμάτων αναποτελεσματική λόγω των διατάξεων του ιδιωτικού δημοσίου δικαίου, και προτιμά μία διατύπωση που προέρχεται από την αντίστοιχη της προαναφερθείσης οδηγίας του Συμβουλίου περί καταχρηστικών ρητρών.

xi) Παράρτημα:

- τροπολογίες αριθ. 31, 32, 33, 34, 36, 37, 38, 39, 40, 41 και 42

Οι τροπολογίες αυτές, υπό την επιφύλαξη των παρατεθέντων σχολίων και των τροποποιήσεων τις οποίες συνεπάγονται τα άρθρα, ή των διευκρινήσεων η πρακτική λειτουργία των οποίων παρουσιάζει δυσχέρειες, έγιναν δεκτές κατ' ουσίαν, κατά περίπτωση με συμπληρώσεις, που βελτιώνουν την πληροφόρηση που τίθεται στη διάθεση του αγοραστή [ιδίως στα στοιχεία β) δ), ζ), ια) και ιγ)].

4.3. Τροπολογίες του Ευρωπαϊκού Κοινοβουλίου που δεν περιελήφθησαν στην τροποποιημένη πρόταση της Επιτροπής

Το Συμβούλιο επίσης δεν δέχθηκε τις τροπολογίες αυτές, για τους εξής λόγους:

- τροπολογίες αριθ. 1, 2, 3 και 4: η αποδοχή τους δεν θα ήταν συνεπής με τις διατάξεις που προτιμήθηκαν,

- τροπολογία αριθ. 6: η τροπολογία αυτή δεν είναι δυνατόν να γίνει δεκτή διότι:

- το παράρτημα αποτελεί συστατικό στοιχείο των διατάξεων της οδηγίας, επομένως δεν υπάρχει λόγος να χωριστεί στη διατύπωση,

- οι αγοραστές αποκτούν ολοσχερώς το δικαίωμα που αποτελεί αντικείμενο της σύμβασης, και επομένως δεν είναι «μερικοί» αγοραστές ακόμη και αν η χρήση του ακινήτου είναι, ως προς το χρόνο, «μερική»,

- λόγω της σημερινής κατάστασης που επικρατεί στην εν λόγω αγορά και των δυνητικών εξελίξεών της, δεν κρίθηκε σκόπιμο να υπαχθούν τα κινητά, ακόμη και τα χρησιμοποιούμενα ως κατοικία, στο πεδίο εφαρμογής της οδηγίας,

- τροπολογία αριθ. 9: απερρίφθη για τους παραπάνω λόγους,

- τροπολογία αριθ. 10: η οδηγία σκοπό έχει να προστατεύσει τους αγοραστές που ενεργούν ατομικώς ως καταναλωτές. Επομένως δεν καλύπτονται τα νομικά πρόσωπα,

- τροπολογία αριθ. 15: πρόκειται για ένα είδος διάταξης που υπάγεται στις γενικές διατάξεις περί πτωχεύσεως ή αφερεγγυότητας ενός παρέχοντος υπηρεσίες, χωρίς στοιχείο που να προσιδιάζει στα προϊόντα χρονομεριστικής μίσθωσης, η καλύτερη δε αντιμετώπιση του θέματος προσφέρεται από τις εθνικές νομοθεσίες,

- τροπολογία αριθ. 18: η τροπολογία αυτή αντιβαίνει προς τις ακολουθούμενες πρακτικές, περιλαμβανομένων εκείνων που προβλέπονται από τις εθνικές νομοθεσίες των κρατών μελών. Το εδάφιο β) του παραρτήματος, άλλωστε, επιβάλλει να διευκρινίζεται η ακριβής φύση του δικαιώματος που αποτελεί το αντικείμενο της σύμβασης,

- τροπολογία αριθ. 24: Το είδος της διάταξης που προτείνεται θα μπορούσε μεν καταρχήν να συμβάλει στην προστασία των αγοραστών, αλλά η διατύπωση θα ήταν αδύνατον να εφαρμοστεί στην πράξη. Εν πάση περιπτώσει, το άρθρο 11 δίδει στα κράτη μέλη τη δυνατότητα να θεσπίσουν διατάξεις αυτού του είδους,

- τροπολογίες αριθ. 26, 28, 29 και 30: οι τροπολογίες αυτές αντιβαίνουν προς την τροπολογία αριθ. 5 την οποία εδέχθησαν το Συμβούλιο και η Επιτροπή,

- τροπολογία αριθ. 49: τα προϊόντα που προσφέρονται υπό καθεστώς χρονομεριστικής μίσθωσης είναι πολλά και ποικίλα και εξελίσσονται διαρκώς 7 για το λόγο αυτό η κατάταξή τους σε τρεις μόνο κατηγορίες αποτελεί εσφαλμένη απεικόνιση της αγοράς, προσφέρει δε στους ανενδοίαστους πωλητές τη δυνατότητα να περιγράφουν την οδηγία.

- τροπολογία αριθ. 35: η έννοια που χρησιμοποιήθηκε από την οδηγία είναι το δικαίωμα χρήσης και όχι η επικαρπία,

- τροπολογία αριθ. 43: τα σχόλια που παρετέθησαν για την τροπολογία αριθ. 15 ισχύουν, τηρουμένων των αναλογιών,

- τροπολογία αριθ. 44: Δεν αμφισβητείται ότι πληροφόρηση αυτού του είδους θα ωφελούσε κατά πολύ τον αγοραστή, αλλά η πρακτική εφαρμογή αυτής της τροπολογίας προϋποθέτει ότι ο πωλητής θα μπορεί, για κάθε στοιχείο της σύμβασης, ενδεχόμενο αντικείμενο διαφοράς, να προκαθορίζει σε ένα πρώτο στάδιο το αρμόδιο δικαστήριο, και εν συνεχεία το δίκαιο που το εν λόγω δικαστήριο θα αποφασίσει να εφαρμόσει λαμβάνοντας υπόψη κατά περίπτωση το σύνολο των σχετικών κανόνων του διεθνούς δικαίου.

(1) ΕΕ αριθ. C 222 της 29. 8. 1992, σ. 5.

(2) ΕΕ αριθ. C 176 της 28. 6. 1993, σ. 5 και ΕΕ αριθ. C 255 της 20. 9. 1993, σ. 70.

(3) ΕΕ αριθ. C 108 της 19. 4. 1993, σ. 1.

(4) ΕΕ αριθ. C 299 της 5. 11. 1993, σ. 8.

(5) Η πορτογαλική αντιπροσωπία ψήφισε αρνητικά, η δε αντιπροσωπία των Κάτω Χωρών απέσχε.